CELEX: 32022D0485
Language: el
Date: 2022-03-17 00:00:00
Title: Απόφαση (ΕΕ) 2022/485 της Ευρωπαϊκής Κεντρικής Τράπεζας της 17ης Μαρτίου 2022 που τροποποιεί την απόφαση 2010/624/ΕΕ σχετικά με τη διαχείριση των δανειοληπτικών και δανειοδοτικών πράξεων που διενεργεί η Ένωση στο πλαίσιο του ευρωπαϊκού μηχανισμού χρηματοοικονομικής σταθεροποίησης (ΕΚΤ/2022/11)

25.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 98/108
               
            
         ΑΠΟΦΑΣΗ (ΕΕ) 2022/485 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 17ης Μαρτίου 2022
         που τροποποιεί την απόφαση 2010/624/ΕΕ σχετικά με τη διαχείριση των δανειοληπτικών και δανειοδοτικών πράξεων που διενεργεί η Ένωση στο πλαίσιο του ευρωπαϊκού μηχανισμού χρηματοοικονομικής σταθεροποίησης
         (ΕΚΤ/2022/11)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 122 παράγραφος 2 και 132 παράγραφος 1,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 17, 21 και 34,1, Εκτιμώντας τα ακόλουθα:
         Έχοντας υπόψη τον κανονισμό (ΕΕ) αριθ. 407/2010 του Συμβουλίου, της 11ης Μαΐου 2010, για τη θέσπιση ευρωπαϊκού μηχανισμού χρηματοοικονομικής σταθεροποίησης (1), και ιδίως το άρθρο 8,
         Εκτιμώντας τα ακόλουθα:
         
                     (1)
                  
                  
                     Οι καταθέσεις που τηρούνται στην Ευρωπαϊκή Κεντρική Τράπεζα (ΕΚΤ) κατά τα οριζόμενα στην απόφαση 2010/624/ΕΕ της Ευρωπαϊκής Κεντρικής Τράπεζας (ΕΚΤ/2010/17) (2) θα πρέπει να τοκίζονται σύμφωνα με τις διατάξεις του άρθρου 2 παράγραφος 1 της απόφασης (ΕΕ) 2019/1743 της Ευρωπαϊκής Κεντρικής Τράπεζας (ΕΚΤ/2019/31) (3) προκειμένου να διασφαλίζεται συνέπεια στον τοκισμό συγκρίσιμων καταθέσεων σε επίπεδο Ευρωσυστήματος.
                  
               
                     (2)
                  
                  
                     Για τους λόγους αυτούς η απόφαση 2010/624/ΕΕ (ΕΚΤ/2010/17) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Το άρθρο 4 της απόφασης 2010/624/ΕΕ (ΕΚΤ/2010/17) αντικαθίσταται από το ακόλουθο κείμενο:
            
               
                  «Άρθρο 4
                  Οι λογαριασμοί του άρθρου 2 τοκίζονται σύμφωνα με τις διατάξεις του 2 παράγραφος 1 της απόφασης (ΕΕ) 2019/1743 της Ευρωπαϊκής Κεντρικής Τράπεζας (ΕΚΤ/2019/31) (*1).
               
            
         
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
         
         
            Φρανκφούρτη, 17 Μαρτίου 2022.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 118 της 12.5.2010, σ. 1.
         
            (2)  Απόφαση 2010/624/ΕΕ της Ευρωπαϊκής Κεντρικής Τράπεζας, της 14ης Οκτωβρίου 2010, σχετικά με τη διαχείριση των δανειοληπτικών και δανειοδοτικών πράξεων που διενεργεί η Ένωση στο πλαίσιο του ευρωπαϊκού μηχανισμού χρηματοοικονομικής σταθεροποίησης (ΕΚΤ/2010/17) (ΕΕ L 275 της 20.10.2010, σ. 10).
         
            (3)  Απόφαση (ΕΕ) 2019/1743 της Ευρωπαϊκής Κεντρικής Τράπεζας, της 15ης Οκτωβρίου 2019, σχετικά με τον εκτοκισμό των πλεοναζόντων αποθεματικών και ορισμένων καταθέσεων (ΕΚΤ/2019/31)(ΕΕ L 267 της 21.10.2019, σ. 12).